kardosdrur/scandi-wiki huggingface dataset:
Broastil

Broastilen eller Osebergstilen) er en nordisk kunst- eller kunsthåndværkerstil fra sidste halvdel af 8. århundrede til første halvdel af 9. århundrede. Genstande, der er udsmykket i denne stilart, stammer fra de sidste årtier i germansk jernalder til de første i vikingetiden. Kategoriseringen er foretaget på baggrund af en klassificering af arkæologiske fund og er opkaldt efter fundlokaliten Broa på Gotland og de meget rige gravfund i Osebergskibet fra 830’erne. Tidligere blev Oseberg regnet for en selvstændig stil.

Stilarten bygger på ældre nordiske kunsttraditioner fra jernalderens dyrestil og er som stilarterne før og efter præget af stiliserede dyrefigurer med snoede bånd og afrundede former. Der er stor variation inden for stil og udtryk, men dyr fremstilles i reglen halvnaturalistisk. Ud over de traditionelle træk har stilen også international inspiration: dens fugle vidner om vesteuropæiske forbindelser, mens dens kattedyr vidner om orientalske. Hovedudbredelsesområdet var Østskandinavien.

Broastil er den ældste af vikingetidens stilarter. Almindeligvis deles vikingetidens kunst og kunsthåndværk i stilperioderne: Broa- (Oseberg), Berdal-, Borre-, Jellinge-, Mammen-, Ringerike- og Urnesstil.

Billeder og genstande 
Motiver på seletøjsbeslag fra mandsgrav fra tidlig vikingetid ved Halle på Gotland:

Genstande fra Oseberggraven. Gravlagt år 834:

Se også 
 Keltisk knude

Referencer

Litteratur 
 Klæsøe, Iben Skibsted (2002); Den tidlige vikingetids kunst. i Bertelsen (red.);  Vikingetidens kunst; en udstilling om kunsten i vikingernes verden og efterverden ca. 800 – 1250. Kongernes Jelling 2002 
 Smith, A. G. (1999): Viking Designs. Dover Publications Inc., Mineola 1999, 

Kunsthistorie
Kunst i vikingetiden
Tom Finney

Sir Thomas "Tom" Finney (OBE) (5. april 1922 i Preston, England - 14. februar 2014) var en engelsk fodboldspiller, der tilbragte hele sin aktive karriere, fra 1946 til 1960, som angriber eller alternativt højre wing hos Preston North End i sin fødby. Han spillede desuden hele 76 kampe og scorede 30 mål for Englands landshold, og var med i truppen til både VM i 1950, VM i 1954 og VM i 1958.

Eksterne henvisninger 

 Footballdatabase.eu spillerinfo

Fodboldspillere fra England
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Preston North End F.C.
Personer tildelt Officer of the Order of the British Empire
Sikkativ

Sikkativ er en betegnelse for forskellige stoffer, der benyttes som tilsætning til fernis og oliefarve for at fremskynde disses tørring. Denne skyldes en oxidering, og sikkativet virker som en katalysator ved overførslen af luftens ilt.

Som sikkativ bruges hovedsageligt salte af forskellige fedtsyrer eller harpikssyre (abietinsyre, kolofonium) med bly, mangan og cobalt, og særligt hurtigvirkende er sikkativer, der både indeholder bly og mangan.

Kilde 
 Opslag af professor Karl Meyer i Salmonsens Konversationsleksikon, bd. 21, s. 397

Eksterne henvisninger 
 "Sikkativ", opslag i Den Store Danske, DSD

Kemi
Maleri
Gillian Armstrong

Gillian May Armstrong (født 18. december 1950 i Melbourne, Australien) er en australsk filminstruktør.

Efter afsluttet film- og fjernsynsskole gjorde hun sig bemærket med den lange kortfilm The Singer and the Dancer (1977). Spillefilmdebuten My Brilliant Career (1979) fik en god modtagelse og blev et internationalt gennembrud for hovedrolleindehaveren Judy Davis. Armstrong har siden instrueret bl.a. Mrs. Soffel (1984) med Diane Keaton og Mel Gibson, High Tide (1987), hvor Davis igen brillerede, og Oscar and Lucinda (1997) med Ralph Fiennes og Cate Blanchett.

Eksterne henvisninger 

 

Filminstruktører fra Australien
Personer fra Melbourne
Judy Davis

Judy Davis (født 23. april 1955 i Perth, Australien) er en australsk filmskuespiller.

Hun debuterede i 1977, og fik opmærksomhed for sin rolle i My Brilliant Career (1979) og fik et internationalt gennembrud i David Leans A Passage to India (Vejen til Indien, 1984; som Adela Quested). Davis blev derefter en markant karakterskuespiller i britisk og amerikansk film, med roller i Alice (1990), Impromptu (Chopin, min elskede, 1991; som George Sand), Barton Fink (1991), Where Angels Fear to Tread (Hvor engle frygter at gå, 1991) og Naked Lunch (Nøgen frokost, 1991). Hun har gjort flere roller i Woody Allens film, bl.a. i Husbands and Wives (Mænd og koner, 1992) og Celebrity (1998).

Eksterne henvisninger 
 

Skuespillere fra Australien
Personer fra Perth

Oscar-nominerede skuespillere
Australiere i 1900-tallet
Australiere i 2000-tallet
Jon Newsome

Jon Newsome (født 6. september 1970 i Sheffield, England) er en tidligere engelsk fodboldspiller, der spillede som midterforsvarer. Han var på klubplan tilknyttet Sheffield Wednesday, Leeds United, Norwich City og på lejebasis Bolton Wanderers. I 1992 var han med Leeds med til at vinde det engelske mesterskab.

Titler 
Engelsk 1. division
 1992 med Leeds United

Eksterne henvisninger 

Fodboldspillere fra England
Fodboldspillere fra Sheffield Wednesday F.C.
Fodboldspillere fra Leeds United F.C.
Fodboldspillere fra Norwich City F.C.
Fodboldspillere fra Bolton Wanderers F.C.
Personer fra Sheffield
Shamrock Rovers

Shamrock Rovers F.C. () er irsk fodboldklub hjemmehørende i Tallaght i den sydlige del af Dublin. Klubben spiller i den bedste irske række, League of Ireland Premier Division og er den mest succesfulde klub i Irland. Klubben har (pr. 2023) vundet det irske mesterskab 20 gange og pokalturneringen FAI Cup 25 gange. Shamrock Rovers har (pr. 2023) leveret 64 spillere til det irske landshold, flere end nogen anden irsk klub.

Klubben blev grundlagt i 1899 i Ringsend i Dublin. Klubben spillede på Glenmalure Park fra 1926 til 1987, hvor ejerne solgte stadionet til ejendomsudviklere, hvilket udløste kontrovers og tilskuerboycot i 1987/88 sæsonen. Klubben spillede de næste 22 år hjemmekampe år på forskellige stadions i og udenfor Dublin. Efter år med retssager flyttede klubben i 2009 ind på Tallaght Stadium.

Shamrock Rovers' ærkerivaler er Bohemian F.C. og St Patrick's Athletic F.C.. Den 25. august 2011 blev Rovers det første irske hold, der nåede gruppespillet i en europæisk turnering, da de slog FK Partizan i play-off til Europa League.

Titler 
 Irske mesterskaber (20): 1923, 1925, 1927, 1932, 1938, 1939, 1954, 1957, 1959, 1964, 1984, 1985, 1986, 1987 og 1994,2010,2011,2020, 2021, 2022 og 2023
 Irske pokalturnering (25): 1925, 1929, 1930, 1931, 1932, 1933, 1936, 1940, 1944, 1945, 1948, 1955, 1956, 1962, 1964, 1965, 1966, 1967, 1968, 1969, 1978, 1985, 1986, 1987 og 2019.

Europæisk deltagelse

Referencer 

Fodboldklubber i Irland
Etableret i 1901
Dublin
Berdalstil

Berdalstilen er en nordisk kunst- eller kunsthåndværkerstil fra slutningen af germansk jernalder i 8. århundrede og den tidlige vikingetid i første halvdel af 9. århundrede. Den var omtrent samtidig med Broastilen, men var primært udbredt i Vestskandinavien. Dog er der også fundet genstande med udsmykninger i denne stil i Birka i Østsverige. Stilen er opkaldt efter et norsk fundsted af et depot med skålformede dragtspænder. Sandsynligvis har det været Ribe, der var hovedproduktionsområde for den type dragtspænder. 
 
Berdal er især kendetegnet af langstrakte eller buttede dyrefigurer med trekantede poter. Billeder er i modsætning til senere stilperioder udført med en vis naturalisme.

Berdalstil er en af tidlig vikingetids stilarter. Almindeligvis deles vikingetidens i: Broa- (tidl. Oseberg), Berdal-, Borre-, Jelling-, Mammen-, Ringerike- og Urnesstil.

Referencer

Litteratur 
 Klæsøe, Iben Skibsted (2002); Den tidlige vikingetids kunst. i Bertelsen (red.);  Vikingetidens kunst; en udstilling om kunsten i vikingernes verden og efterverden ca. 800 – 1250. Kongernes Jelling 2002 

Kunsthistorie
Kunst i vikingetiden
GP Ouest-France 2010

GP Ouest-France 2010 var den 73. udgave af løbet og blev kørt den 22. august 2010. Løjpen bestod af en rute som blev kørt 13 gange og som til sammen udgjorde 248,3 km. Dette var den sjette sæson løbet havde ProTour-status. 

Udover de 18 ProTour-hold blev Vacansoleil, BMC Racing Team, Skil-Shimano, Cervélo TestTeam, Saur-Sojasun, Cofidis og Bbox Bouygues Télécom inviteret til at deltage.

Resultater

Ekstern henvisning 
 Officiel side 

Cykelløb i 2010
Bretagne Classic
Eneco Tour 2010

Eneco Tour 2010 var den sjette udgave af Eneco Tour. Løbet blev arrangeret fra 17. til 24. august i Belgien og Holland.

Udover de 18 ProTour-hold blev Vacansoleil, Topsport Vlaanderen-Mercator og Skil-Shimano inviteret til at deltage i løbet. Tony Martin vandt sammenlagt.

Etaper

Prolog – tirsdag 17. august:  Steenwijk, 5,2 km (ITT)

1. etape – onsdag 18. august:  Steenwijk –  Rhenen, 178 km

2. etape – torsdag 19. august:  Sint Willebrord –  Ardooie, 198,5 km

3. etape – fredag 20. august:  Ronse –  Ronse, 191,8 km

4. etape – lørdag 21. august:  Sint-Lievens-Houtem –  Roermond, 214,4 km

5. etape – søndag 22. august:  Roermond –  Sittard, 204 km

6. etape – mandag 23. august:  Bilzen –  Heers, 205,6 km

7. etape – tirsdag 24. august:  Genk, 16,9 km (ITT)

Resultater

Samlet stilling

Pointkonkurrencen

Ungdomskonkurrencen

Ekstern henvisning 
 Officiel side 

Cykelløb i 2010
2010
Nyå

Nyå er et vandløb, der går fra Skjern Ås højre side ca. 5 km vest for Skjern. Nyå løber herfra mod nordvest, nord om Tanholm og Fuglsand, og ud i Ringkøbing Fjord ca. 1½ km nord for Skjern Ås munding.

Ringkøbing-Skjern Kommunes geografi
Vandløb i Danmark
Nick Pickering

Nicholas "Nick" Pickering (født 4. august 1963 i South Shields, England) er en tidligere engelsk fodboldspiller, der spillede som midtbanespiller. Han var på klubplan tilknyttet Sunderland, Coventry City, Derby County, Darlington og Burnley. Med Coventry vandt han i 1987 FA Cuppen.

Pickering spillede desuden en enkelt kamp for Englands landshold, som han repræsenterede i 1983 i et opgør mod Australien.

Titler 

FA Cup
 1987 med Coventry City

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Sunderland A.F.C.
Fodboldspillere fra Coventry City F.C.
Fodboldspillere fra Derby County F.C.
Fodboldspillere fra Darlington F.C.
Fodboldspillere fra Burnley F.C.
The Cleansing

The Cleansing er et dansk deathmetal-band dannet i København i 2007. Bandet udgav i 2009 deres debutalbum ved navn Poisoned Legacy på det amerikanske selskab Deepsend Records. Albummet blev nomineret til Danish Metal Awards som Årets Metal Debut.

Medlemmer 
 Toke Kristof Eld – Vokal
 Jeppe Hasseriis – Guitar
 Andreas Lynge – Guitar
 Mads Lauridsen - Trommer
 Martin Leth Andersen - Bas

Tidligere medlemmer 
 Martin Rosendahl – Bas (2007-2010)
 Morten Løwe Sørensen – Trommer (2007-2010)
 Mads Haarløv – Bas (2010-2011)

Diskografi

Albums 
 2009 Poisoned Legacy
 2011 Feeding the Inevitable

Eksterne henvisninger 
 

Metalgrupper fra Danmark
Dødsmetalgrupper
Musikgrupper fra 2007
Herman Løvenskiold (politiker)

Herman Løvenskiold (født 20. juni 1869 i Oslo, død 2. februar 1927) var en norsk officer, godsejer og politiker. Han var stortingsrepræsentant for Høyre 1922-1924 og 1925-1927, hvor han repræsenterede Telemark fylke. Han ejede herregården Rafnes.

Han var søn af godsejer, cand.jur. Herman Løvenskiold (1822-1910) og Mina Heftye (1831-1899), blev student fra Aars og Voss, Oslo 1887 og tog højskoleeksamen 1893. Fra 1910 var han kommunalpolitiker i Bamble kommune.

Løvenskiold blev officer 1890, aspirant ved Generalstaben 1895, adjoint 1900 og kaptajn samme år, major og bataljonschef fra 1914, oberstløjtnant – næstkommanderende ved Telemarkens infanteriregiment nr.3 fra 1918.

Kilder 
 Norwegian Social Science Data Services (NSD) 

Herman 6
Militærfolk fra Norge
Stortingsrepræsentanter fra Høyre
Personer fra Oslo
Nordmænd i 1800-tallet
Nordmænd i 1900-tallet
Godsejere fra Norge
Stjepan Bobek

Stjepan Bobek (3. december 1923 i Zagreb – 22. august 2010 i Beograd, Serbien) var en kroatisk fodboldspiller som deltog ved de olympiske lege 1948 i London og 1952 i Helsinki.

Bobek vandt en olympisk sølvmedalje i fodbold under Sommer-OL 1948 i London. Han var med på det jugoslaviske hold som kom på andenpladsen i fodboldturneringen. Jugoslavien vandt ottendedelsfinalen med 6-1 over Luxembourg og i kvartfinalen besejrede de Tyrkiet med 3-1 samme resultat som de vandt med i semifinalen over Storbritannien. Finalen tabte de med 1-3 til Sverige.

Fire år senere, under Sommer-OL 1952 i Helsinki, vandt han sin anden olympiske sølvmedalje. Efter at have besejret Tyskland med 3-1 i semifinalen, tabte Jugoslavien finalen til Ungarn med 0-2. 

Bobek spillede 63 landskampe og scorede 38 mål for Jugoslavien i perioden 1946-56.

OL-medaljer 
 1948  London –  Sølv i fodbold  Jugoslavien
 1952  Helsinki –  Sølv i fodbold  Jugoslavien

Eksterne henvisninger 
 

Fodboldspillere fra Kroatien
Fodboldspillere fra FK Partizan
Personer fra Zagreb
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Kevin Campbell

Kevin Joseph Campbell (født 4. februar 1970 i London, England) er en engelsk tidligere fodboldspiller, der spillede som angriber. Han var på klubplan primært tilknyttet Arsenal, Nottingham Forest og Everton, men spillede også for blandt andet West Bromwich Albion og tyrkiske Trabzonspor. Med Arsenal var han med til at vinde to engelske mesterskaber og Pokalvindernes Europa Cup.

Titler 

Engelsk 1. division
 1989 og 1991 med Arsenal F.C.

FA Cup
 1993 med Arsenal F.C.

Football League Cup
 1993 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 
 

Fodboldspillere fra England
Fodboldspillere fra Arsenal F.C.
Fodboldspillere fra Leyton Orient F.C.
Fodboldspillere fra Leicester City F.C.
Fodboldspillere fra Nottingham Forest F.C.
Fodboldspillere fra Everton F.C.
Fodboldspillere fra West Bromwich Albion F.C.
Fodboldspillere fra Cardiff City F.C.
Fuglsand

Fuglsand (tidligere også Fuglsang) er et inddæmmet område nord for Skjern Ås munding, afgrænset mod nord af Nyå. I østenden af Fuglsand ligger Tanholm, der tidligere var en ø, men vandløbet Piben, der skilte Fuglsand og Tanholm, er i dag stort set vokset til.

Ringkøbing-Skjern Kommunes geografi
Naturområder i Danmark
Wilhelmine af Baden

Wilhelmine Louise, prinsesse af Baden (tysk: Wilhelmine Luise) (21. september 1788 i Karlsruhe – 27. januar 1836 på Rosenhöhe) var en tysk prinsesse af Baden, der blev storhertuginde af Hessen og ved Rhinen.

Hun var den yngste datter af Karl Ludwig af Baden og Amalia af Hessen-Darmstadt. Hun blev gift den 19. juni 1804 med den ældre prins og senere storhertug Ludvig 2. af Hessen og ved Rhinen (1777–1848).

Wilhelmine fødte syv børn, hvoraf fire overlevede. 

 Prins Ludvig af Hessen og ved Rhinen (1806-1877); (Den senere storhertug)
 Prins Karl Wilhelm Ludwig af Hessen og ved Rhinen (1809-1877)
 Unavngivet Prinsesse af Hessen og ved Rhinen (født & død 1820)
 Prinsesse Amalia Elisabeth Luise Karoline Friederike Wilhelmine af Hessen og ved Rhinen  (1821-1826)
 Prins Alexander Ludwig Georg Friedrich Emil af Hessen og ved Rhinen (1823-1888)
 Prinsesse Maximiliane Wilhelmine Auguste Sophie Marie af Hessen og ved Rhinen (1824-1880)

Storhertuginder af Hessen og ved Rhinen
Huset Zähringen
Huset Hessen-Darmstadt
Personer fra Karlsruhe
ARKE

Andelsselskabet ARKE var et dansk forbrugerejet elselskab med hovedsæde i Aarhus. Selskabet blev etableret i 1915 under navnet Aarhus, Randers og Kaløvigegnens Elektricitetsselskab. ARKE er det juridisk fortsættende selskab i det, der i år 2000 blev til NRGi.

Historie 
ARKE var en udløber af Aarhus-Randers elektriske Jernbane, det mest sejlivede af de mange elbaneprojekter i Østjylland i starten af 1900-tallet. En komite, der blev dannet i 1904, ville anlægge en direkte jernbane mellem Aarhus og Randers med en sidebane til Hornslet og Kaløvigegnen. 

Projektet omfattede også et tørvefyret elværk i Karlby Mose ved Hornslet. Det skulle forsyne de to jernbanestrækninger og 66 landsbyer på egnen, så egnens beboere blev opfordret til at tegne sig som aftagere af strømmen. Bl.a. blev der i december 1908 holdt møder i Aarhus, Skørring, Spørring, Hørning (ved Randers) og Randers med i alt 8-900 tilhørere. Her orienterede Jens la Cour, nevø til opfinderen Poul la Cour og selv teknisk direktør i Asea, om elektricitet og dens anvendelsesmuligheder i landbrug, håndværk og husholdninger.

Elværket blev - ligesom elbanen - aldrig realiseret. I 1913 konstruerede et datterselskab af Asea verdens første dieselelektriske lokomotiv, som havde ellokomotivets fordele, men var endnu mere fleksibelt, fordi det ikke var afhængigt af et elnet, men medbragte sit eget lille elværk.

Men der var på egnen skabt store forventninger til elektriciteten, så da to landboforeninger tog initiativ til at få elektricitetsforsyningen gennemført som andelsforetagende, var der stor tilslutning. I sommeren 1914 blev der afholdt over 100 møder på egnen, og i februar 1915 kunne man holde stiftende generalforsamling i ARKE.

Tanken var at opføre et højspændingsværk i Hornslet eller Mørke, men det blev opgivet, da man fik tilbud om strøm fra Aarhus kommunale elværk til værkets produktionspris. ARKE blev altså et forsyningsselskab, der stod for transformatorstationer, ledningsnet og installation hos forbrugerne. I oktober 1917 kom der strøm på ledningsnettet.

Eksterne kilder/henvisninger 
 Asger Christiansen: Aarhus-Randers elektriske Jernbane, bane bøger 1984, s. 16ff. og 29
 For yderligere info om ARKE se http://www.nrgi100aar.dk/forside/nrgi-100-aar/nedslag-i-nrgis-historie/ 

Etableret i 1915
Tidligere virksomheder i Aarhus
Elektricitet
Borrestil

Borrestilen er en nordisk kunst- eller kunsthåndværkerstil fra den tidlige vikingetid. Den opstod omkring 850 og var i brug indtil slutningen af 10. århundrede. Stilarten er opkaldt efter en rig skibsbegravelse i Borrehøjene i Norge. Borrestilen efterfulgte Osebergstilen og var delvist samtidig med Jellingstilen.

I forhold til de foregående stilperioder er dyrefigurer i Borrestilen blevet mere stiliserede og er ikke længere naturalistisk fremstillede. De bliver fremstillet så de ses forfra, de har klørtrekantede hoveder, båndformede kroppe og gribeklør. Et af de mest karakteristiske motiver er ringformede mønstre, som består af geometriske figurer og som danner kæder. Disse ’’ringkædemotiver’’ omslutter symmetriske billedfelter med figurer set ’’en face’’.

Stilen er i lighed med den ældre Broastil varieret, men er blevet mere præget af stilisering. Den findes på mange forskellige genstandstyper, dog normalt ikke våben. Genstande udformet i Borrestil er blevet fundet over hele Nordeuropa fra Island til Rusland, og ikke primært i Skandinavien, som yngre stilarter. Borrestilen optræder sideløbende med engelsk inspirerede plantemotiver i den insulære stil.

Borrestil er en af tidlig vikingetids stilarter. Almindeligvis kan vikingetidens kunst og kunsthåndværk kategoriseres indenfor følgende stilperioder: Broa- (tidl. Oseberg), Berdal-, Borre-, Jelling-, Mammen-, Ringerike- og Urnesstil.

Galleri

Referencer

Litteratur 
 Graham-Campbell, James (red.) (1994); Cultural Atlas of the Viking World; 1994 
 Klæsøe, Iben Skibsted (1994); Inspirationerne til vikingetidens kunst, i Niels Lund (red.); Norden og Europa i vikingetid og tidlig middelalder. 1994 
 Klæsøe, Iben Skibsted (2002); Den tidlige vikingetids kunst. i Bertelsen (red.);  Vikingetidens kunst; en udstilling om kunsten i vikingernes verden og efterverden ca. 800 – 1250. Kongernes Jelling 2002 
 Wilson, D.M. & Klindt-Jensen, O. (1980); Viking Art.

Kunsthistorie
Kunst i vikingetiden
Leopold Herman Severin Løvenskiold

Leopold Herman Severin Løvenskiold (31. marts 1813 i Fossum, Norge – 11. juni 1848 i Flensborg) var en norsk frivillig i Treårskrigen, yngre bror til Otto Joachim Løvenskiold.

L.H.S. Løvenskiold var søn af statholder Severin Løvenskiold og Sophie Hedevig f. komtesse Knuth. Han var 1825-31 kadet på Søkadetskolen i Frederiksværn, studerede ved landbrugsskoler i Schweiz, fra 1845 i København, hvor han 1848 meldte sig som frivillig i krigen (24. maj). Han avancerede til sekondløjtnant.

5. juni hans enhed på forpost i nærheden af Nybøl og Stenderup. Til tidsfordriv spillede han og to andre officerer whist, da der pludselig hørtes geværild og kanonskud. Det var hannoveranske fjender, der rykkede frem og havde overtaget. Forpostlinien trak sig tilbage, og Løvenskiold stod tilbage med ca. 30 mand og fyrede med geværerne. Men hans eget klikkede.

Da han gav sin sidemand ordre til at skyde en fjendtlig officer, blev han ramt af en kugle i venstre side, der slog ham til jorden. Løvenskiold blev liggende og blev fundet af kaptain de Vaux fra det hannoveranske infanteri, til hvem han fortalte hvem han var, og at han ikke troede han havde lang tid igen. Kaptajn de Vaux måtte love at bringe en hilsen til hjemmet i Fossum. Løvenskiold blev forbundet af en læge og sendt til Gråsten sammen med andre fanger. Dernæst blev han flyttet til lazarettet i Flensborg, hvor han døde nogle dage senere.

Gudstjenesten foregik i Flensborg, mens han blev begravet i Sønderborg sammen med kaptajn Thestrup og oberstløjtnant Otto von Munthe af Morgenstierne, der faldt samme dag.

Den 14. juni 1925 blev der henlagt en mindesten på Møllevej mellem Nybøl Mølle og Stenderup gamle kro. På mindestenen står at læse: "Her faldt norsk frivillig L. H. S. Lövenskiold ved 10.batl. den 5.6. 1848."

Kilder 
 Om mindestenen for Løvenskiold 
 Data på Finnholbek.dk

Leopold Herman Severin
Militærfolk faldet i kamp
Personer i Treårskrigen fra Danmark
Officerer fra Danmark
Anna von Lowzow

Anna Emilie von Lowzow (født komtesse Lerche-Lerchenborg 15. august 1961 i København) er en dansk journalist og filminstruktør ansat på Nordisk Film Production. Lowzow er datter af kammerherre, hofjægermester Christian Alfred Vincents lensgreve Lerche-Lerchenborg (født 1930) og lensgrevinde Inga f. Tholstrup (født 1936). Hun er gift med advokat, godsejer, hofjægermester og kammerherre Klavs von Lowzow.

Hun sidder i bestyrelsen for Egmont, Danmarks Bridgeforbund, Gammel Estrup - Herregårdsmuseet, Hotel Randers. Fra 2015 formand for Dansk Adelsforening.

Filmografi 
 En Kongelig Familie (2004)
 Karen Blixen – en fantastisk skæbne (2005)
 P.S. Krøyer – sikken fest (2008)
 De Kongelige Juveler  (2011)
 Man siger ikke nej til Asger (2014)
 Guld, Konge og Fædreland (2014)
 Knud Rasmussen - Den Store Fortryller (2016)
 Jørn Utzon - The man and The Architect (2018)

Eksterne henvisninger 
 Anna von Lowzow på Facebook.com
 Hjemmeside www.annavonlowzow.dk
 

Anna
Anna
Journalister fra Danmark
Instruktører fra Danmark
Personer fra København
Personer i Kraks Blå Bog
Komtesser fra Danmark
Foreningsformænd fra Danmark